Diari Oficial de la Generalitat Valenciana


Sumari del DOGV 4279, del 26-06-2002 (2002/6948)

ORDE de 14 de juny de 2002, de la Conselleria d'Economia, Hisenda i Ocupació, per la qual s'obri nou termini de presentació de sol·licituds per a la concessió de subvencions en l'àmbit de col·laboració amb les corporacions locals del Programa d'Ocupació Pública d'Interés Social i Foment del Desenvolupament Local.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4279

Data del DOGV
:   26-06-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/6948


Data del document
:   14-06-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Correcció d'errades

Anàlisi jurídica

 Descriptors 

:   * ajuda pública
    * regió desfavorida
    * creació d'ocupació
    * desenvolupament rural
    * suport econòmic
    * ajuda a l'ocupació
    * entitat local

ORDE de 14 de juny de 2002, de la Conselleria d'Economia, Hisenda i Ocupació, per la qual s'obri nou termini de presentació de sol·licituds per a la concessió de subvencions en l'àmbit de col·laboració amb les corporacions locals del Programa d'Ocupació Pública d'Interés Social i Foment del Desenvolupament Local. [2002/M6948]
  
Amb data 25 de gener de 2001 va ser publicada en el Diari Oficial de la Generalitat Valenciana número 3.925, l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió de subvencions del Programa d'Ocupació Pública d'Interés Social i Foment del Desenvolupament Local, modificada per Orde de 23 de març de 2001 (DOGV núm. 3.974, de 5 d'abril) i per Orde de 13 de novembre de 2001 (DOGV núm. 4.138, de 29 de novembre).
  
Posteriorment, amb data 6 de març de 2002 va ser publicada en el Diari Oficial de la Generalitat Valenciana número 4.204, l'Orde de 28 de febrer de 2002, de la Conselleria d'Economia, Hisenda i Ocupació, per la qual es dóna publicitat a les línies de crèdit i a l'import global màxim destinat a finançar la concessió de subvencions del Programa d'Ocupació Pública d'Interés Social i Foment del Desenvolupament Local.
  
En la mencionada Orde de 28 de febrer de 2002, el programa de subvencions en l'àmbit de col·laboració amb corporacions locals per a la contractació de treballadors desocupats en la realització d'obres i servicis d'interés general i social, regulat en els capítols II, del títol II de la citada Orde de 29 de desembre de 2000, es finança a càrrec del capítol IV de la secció 31.01, programa 322.10, «Foment de l'Ocupació», codi línia T2941, amb un import global màxim de 97.963.299,92 euros.
  
Com a conseqüència que en el citat programa de subvencions, de conformitat amb l'article 16 de l'Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general de concessió de les subvencions, el termini de presentació de sol·licituds va finalitzar el 31 de desembre de 2001, i que una vegada valorades totes les sol·licituds presentades i calculats els imports màxims que cal subvencionar a cadascun dels beneficiaris de les subvencions amb imports particularitzats hi ha un saldo disponible en la reserva de crèdit efectuada per import de 6.437.750,00 euros, que per la quantia permet atendre nous expedients.
  
Per això, i en virtut de les facultats que em conferix l'article 35 de la Llei de 5/1983, del Govern Valencià, i d'acord amb el que preveu l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Únic
  
S'obri un nou termini de presentació de sol·licituds d'un mes comptat a partir del següent al de la publicació d'esta orde en el Diari oficial de la Generalitat Valenciana, en el programa de subvencions en l'àmbit de col·laboració amb les corporacions locals per a la contractació de treballadors desocupats en la realització obres i servicis d'interés general i social, regulat pel capítol II, títol II, de la citada Orde de 29 de desembre de 2000, de la Conselleria d'Economia, Hisenda i Ocupació, per la qual s'establixen les bases reguladores i el procediment general per a la concessió de subvencions del Programa d'Ocupació Pública d'Interés Social i Foment del Desenvolupament Local.
  
DISPOSICIÓ FINAL
  
Esta orde entrarà en vigor el sendemà de la publicació en el Diari Oficial de la Generalitat Valenciana.
  
València, 14 de juny de 2002
  
El conseller d'Economia, Hisenda i Ocupació,
  
VICENTE RAMBLA MOMPLET